Eygló Harðardóttir , félags - og húsnæðismálaráðherra Eygló Harðardóttir , félags - og húsnæðismálaráðherra , hefur skipað starfshóp sem móta á tillögu að framtíðarstefnu í fæðingarorlofsmálum hér á landi . Starfshópnum er ætlað að huga sérstaklega að því hvernig best megi ná markmiðum laga um fæðingar - og foreldraorlof um að tryggja barni samvistir við báða foreldra sína samhliða því að foreldrum verði gert kleift að samræma fjölskyldu - og atvinnulíf : „ Þarf meðal annars að líta til þess hvernig endurheimta megi þann megintilgang fæðingarorlofskerfisins að stuðla að því að röskun á tekjuinnkomu heimilanna verði sem minnst þegar foreldrar leggja niður störf í fæðingarorlofi til að annast börn sín ásamt því að tryggja samfellu milli fæðingarorlofs og þeirra dagvistunarúrræða sem eru fyrir hendi þegar fæðingarorlofi lýkur “ segir í skipunarbréfi starfshópsins . Formaður starfshópsins er Birkir Jón Jónsson . Aðrir nefndarmenn eru Álfheiður M. Sívertsen , tilnefnd af Samtökum atvinnulífsins , Friðrik Hjörleifsson , tilnefndur af Bandalagi háskólamanna , Hallgrímur Guðmundsson , tilnefndur af fjármála - og efnahagsráðuneytinu , Karen E. Halldórsdóttir , tilnefnd af Sambandi íslenskra sveitarfélaga , Maríanna Traustadóttir , tilnefnd af Alþýðusambandi Íslands og Sonja Ýr Þorbergsdóttir , tilnefnd af Bandalagi starfsmanna ríkis og bæja .